《送知上人礼补怛》
明代·郑真

沧海天遥雪浪堆，补怛山顶幻楼台。多因大士寻常现，尽唤游僧自远来。

狮子吼林岩壑震，频伽出洞树云开。袈裟坐向盘陀石，认得前身是善财。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。